b'\n_START_ARTICLE_\nMbandaka\n_START_SECTION_\nKasaysayan\n_START_PARAGRAPH_\nItinatag ni Henry Morton Stanley ang Mbandaka noong 1883 na may pangalang "\xc3\x89quateurville." Ang gusaling pambayan ay nasa 4 na kilometro (2.5 milya) hilaga ng ekwador. Isa ang lungsod sa mga mahalagang lungsod sa mundo na pinakamalapit sa ekwador.\xc2\xa0Inilagay niya ang malaking "Bato ng Ekwador" malapit sa pampang ng ilog sa timog ng lungsod upang itanda ang punto kung saan siyang naniwala na tumatawid ang ekwador sa ilog. Nariyan pa ang bato hanggang ngayon. Dahil sa simbolikong kinaroroonan nito malapit sa ekwador at sa Ilog Congo, may mga naunang panukala para ilipat ang kabisera ng Malayang Estado ng Congo sa Mbandaka, ngunit hindi natupad ang mga ito. Kabilang sa mga panukalang ito ang isang imprastraktura para sa tinatayang populasyon na 100,000 katao, isang estasyon ng daambakal, isang Katolikong katedral, isang pamahayan ng gobernador, at isang palasyo para sa mga pagbisita ni Leopold II ng Belgium sa hinaharap._NEWLINE_Noong 1886, sa simula ng pamumunong kolonyal, pinalit ng mga Belhikano ang pangalan ng lungsod sa "Coquilhatville" na mula kay Camille-Aim\xc3\xa9 Coquilhat._NEWLINE_Noong 1938, sinimulan ang pagtatayo ng isang tulay sa ibabaw ng Ilog Congo upang mai-ugnay ang Mbandaka sa French Congo. Iniwan ang pagtatayo nang sumiklab ang Ikalawang Digmaang Pandaigdig, at tanging nananatili ang mga pundasyon ng mga haligi ng tulay. Noong dekada-1930 sinimulan ng pangasiwaang kolonyal ng Belhika ang ilang mga proyekto, kabilang ang mga pabrika at isang bagong gusaling panlungsod. Natapos ang gusaling panlungsod noong 1947 pagkaraan ng Ikalawang Digmaang Pandaigdig, at sa mga panahong iyon ito ang pinakamataas na gusali sa Belhikanong Congo na may taas na 39 na metro._NEWLINE_Sa ibabaw ng gusaling panlungsod\xc2\xa0nakatayo ang isang bantayog ni Leopold II. Nawasak ang gusaling panlungsod sa isang sunog noong 1963._NEWLINE_Noong 1966, binago ng bagong pamahalaan ang pangalan ng lungsod sa "Mbandaka" bilang karangalan sa isang kilalang pampook na pinuno.\n_START_SECTION_\nPagpaslang sa mga Hutu\n_START_PARAGRAPH_\nDaan-daang mga tao (karamihan ay mga takas, kababaihan, at batang Hutu) ay walang-awang pinaslang noong ika-13 ng Mayo, 1997 noong matatapos na ang Unang Digmaang Congo._NEWLINE_Sinabi ng mga sundalong Konggoles na nanggaling ang utos kay Koronel Wilson, pun\xc3\xb2 ng isang brigada ng mga kawal ni Kabila, at Koronel Richard, ang pinuno ng pamamahal\xc3\xa0 ng brigada, kapuwa mga Ruwandano. Ayon sa kanila, hawak ng Konggoles na si Hen. Gaston Muyango ang titulo ng komander ng militar ngunit wala itong tunay na kapangyarihan.\n_START_SECTION_\nPagkalat ng Ebola\n_START_PARAGRAPH_\nNoong ika-16 ng Mayo 2018, naganap sa lungsod ang isang kaso ng sakit na Ebola na kumalat diyan mula sa isang pagsimula ng sakit sa kanayunan.\n_START_SECTION_\nHeograpiya\n_START_PARAGRAPH_\nAng Mbandaka ay nasa silangang pampang ng Ilog Congo sa ibaba ng bunganga ng Ilog Tshuapa na isang sangay nito. Sa timog ng Reserbang Ngiri ang isang\xc2\xa0malaking pook ng kagubatang latian sa kabilang pampang ng Ilog Congo. Ito ay nasa sentro ng Tumba-Ngiri-Maindombe Ramsar wetland. Itinalaga itong\xc2\xa0Wetland of International Importance ng Ramsar Convention noong 2008._NEWLINE_Ang Mbandaka ay kabisera ng lalawigan ng \xc3\x89quateur at matatagpuan ilang milya lamang mula sa ekwador. Nakaugnay ito sa Kinshasa, ang pambansang kabisera, at Boende sa pamamagitan ng bangka. Ito ay nasa maabalang koridor ng paglalakbay salungat sa agos mula sa Kinshasa, at maaabutan ito mula sa kabisera gamit ng isang oras na sakay sa eroplano o isang apat-hanggang-pitong araw na paglalakbay gamit\xc2\xa0ang lantsang pang-ilog._NEWLINE_Malaki ang naging tama sa imprastraktura ng lungsod ang ilang taon nang pakikipagdigma at kapabayaan, kaya walang kuryente o magagamit na tubig sa malaking bahagi ng lungsod. Karamihan sa mga kalye at abenida sa lungsod ay mga daang lupa.\n_START_SECTION_\nDemograpiya\n_START_PARAGRAPH_\nNoong 2004 ang pook urbano ng Mbandaka ay may\xc2\xa0729,257 katao. Noong 2018 lumaki ito sa halos 1.2 milyong katao._NEWLINE_Ang pangunahing pangkat etniko sa lungsod ay liping Mongo ngunit nakatira rin dito ang maraming mga tao mula sa iba\'t-ibang mga lipi at rehiyon. Ang mga pangunahing wika ng lungsod ay Lingala, Pranses, at Mongo.'